**ՀԻՄՆԱՎՈՐՈՒՄ**«ՎԻ-ԴԻ-ԷՅ ԴԱՅՄՈՆԴՍ ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ՊԱՏԿԱՆՈՂ 0.27065 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան hամայնքի Աբովյան քաղաքում գտնվող՝ «Վի-Դի-Էյ Դայմոնդս» սահմանափակ պատասխանատվությամբ ընկերությանը սեփականության իրավունքով պատկանող (հիմք՝ 2022 թվականի հուլիսի 18-ի N 18072022-07-0036 վկայական, ծածկագիր 07-002-0118-0017) 0.27065 հեկտար մակերեսով հողամասը հանդիսանում է բնակավայրերի նշանակության հասարակական կառուցապատման հողամաս։ Սեփականատերը ներկայացրել է դիմում ցանկանալով փոխել նշված 0.27065 հեկտար մակերեսով հողամասի նպատակային նշանակությունը արդյունաբերության, ընդերքօգտագործման և այլ արտադրական նշանակության արդյունաբերական օբյեկտների թանկարժեք քարերի մշակման գործարան կառուցելու նպատակով։ Հողամասի նպատակային նշանակության վերաբերյալ ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովը 2022 թվականի նոյեմբերի 30-ին տվել է N 1/փ-282 դրական եզրակացությունը։   
Հաշվի առնելով վերոնշյալը առաջարկվում է հողամասի նպատակային նշանակությունը փոխել որպես արդյունաբերության, ընդերքօգտագործման և այլ արտադրական նշանակության արդյունաբերական օբյեկտների հողամասի քանի, որ փոփոխությունից հետո «Վի-Դի-Էյ Դայմոնդս» սահմանափակ պատասխանատվությամբ ընկերությանը ցանկանում է վերը նշված հողամասում կառուցել թանկարժեք քարերի մշակման գործարան։

0.27065 հեկտար մակերեսով հողամասի նպատակային նշանակության փոփոխության ժամանակ հողամասի կադաստրային արժեքների տարբերություն չկա, իսկ գործառնական նշանակության փոփոխման գումարը կազմում է 320 650 դրամ:   
««Վի-Դի-Էյ Դայմոնդս» սահմանափակ պատասխանատվությամբ ընկերությանը պատկանող 0.27065 հեկտար մակերեսով հողամասի նպատակային նշանակությունը փոխելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի ծախսերում փոփոխություներ չեն առաջանում, իսկ եկամուտները ավելանում են 320 650 դրամով:

ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ